Държавен вестник, бр. 16, 2012 г., стр. 29

БРОЙ  16	
Д Ъ Р Ж А В Е Н  В Е С Т Н И К 	
СТР.  29  
5. Изисквания към материалната база
5.1. Учебен кабинет
Обучението по теория се осъществява в учеб­
ни кабинети, оборудвани с учебни маси, столове, 
учебна дъска, технически средства и аудио-визуална 
техника, учебни помагала, като табла, схеми и др.
5.2. Учебна работилница
Нормативните изисквания към кабинета по 
учебна практика и лаборатория са в съответствие с 
дейностите, които ще се извършват в тях, видовете 
технологични процеси, ергономичните, естетичните 
изисквания и методическите указания.
Обучението по практика се извършва в ка­
бинети по учебна практика и лаборатории или 
базови предприятия (фирми) при предварително 
сключени договори. 
Кабинетите по учебна практика трябва да бъ­
дат оборудвани с работни маси, столове, учебна 
дъска, шкафове или хранилище за съхранение на 
основни и помощни инструменти и материали, 
менгемета, пили, отвертки, поялници, специ­
фични инструменти за ремонт и проверка на 
прецизна техника, измервателни инструменти, 
като шублер, микрометър, ъгломер, мултицет, 
машини за шлифоване и полиране, както и СИ 
за измерване на физико-механични и електрични 
величини, копирни машини, печатащи и мулти­
функционални устройства, микроскопски, проек­
ционни, телескопични и фотографски системи за 
демонтаж и монтаж, възли от лазери и лазерни 
системи, детайли и възли от медицинска техника 
и апаратура и др.
5.3. Учебна лаборатория
Учебните лаборатории трябва да бъдат обо­
рудвани с работни маси, столове, учебна дъска, 
шкафове и хранилища за съхранение на инстру­
менти, уреди, като: шублерни, микрометрични, 
индикаторни уреди, ъгломери, еталонни мерки за 
дължини и ъгли, дебеломери, уреди за измерване 
на грапавост, твърдост, измервателен микроскоп, 
профил проектор, трикоординатна измервателна 
машина, трасажни маси, универсални и магнитни 
стойки, термометри, влагомери, везни, тахометри, 
дебитомери, уреди за измерване на време, мул­
тицети, токозахранващи устройства, осцилоскопи, 
интерферометри, оптична скамейка, колиматори 
и автоколиматори, сферомери, диоптромери, ге­
одезични уреди и др.
6. Изисквания към обучаващите по теория и 
практика
Преподавателите по теория и практика трябва 
да притежават образователно-квалификационна 
степен „бакалавър“ или „магистър“ по специалност 
„Прецизна техника“ и „Мехатроника“.
Препоръчително е на всеки три години обуча­
ващите да преминават курс за актуализиране на 
професионалните знания и умения.
1105
НАРЕДБА № 38
от 9 януари 2012 г.
за придобиване на квалификация по профе­
сията „Електротехник“
Раздел I
Общи положения
Чл. 1. С тази наредба се определя Дър­
жавното образователно изискване (ДОИ) за 
придобиването на квалификация по професията 
522010 „Електротехник“ от област на образова­
ние „Техника“ и професионално направление 
522 „Електротехника и енергетика“ съгласно 
Списъка на професиите за професионално об­
разование и обучение по чл. 6, ал. 1 от Закона 
за професионалното образование и обучение.
Чл. 2. Държавното образователно изис­
кване за придобиването на квалификация по 
професията 522010 „Електротехник“ съгласно 
приложението към тази наредба определя изис­
кванията за придобиването на трета степен на 
професионална квалификация за специалностите 
5220101 „Електрически машини и апарати“, 
5220102 „Електроенергетика“, 5220103 „Електро­
обзавеждане на производството“, 5220104 „Елек­
трообзавеждане на кораби“, 5220105 „Електро­
обзавеждане на железопътна техника“, 5220106 
„Електрообзавеждане на транспортна техника“, 
5220107 „Електрообзавеждане на електрически 
превозни средства за градски транспорт“, 5220108 
„Електрообзавеждане на подемна и асансьорна 
техника“, 5220109 „Електрически инсталации“ и 
5220110 „Електродомакинска техника“.
Чл. 3. Въз основа на ДОИ по чл. 1 и рам­
ковата програма по чл. 10, ал. 3, т. 3 от Закона 
за професионалното образование и обучение се 
разработват учебни планове и учебни програми 
за обучението по специалностите по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване на 
професията 522010 „Електротехник“.
(2) Държавното образователно изискване за 
придобиването на квалификация по професията 
„Електротехник“ определя общата, отрасловата 
и специфичната задължителна професионална 
подготовка за професията, както и задължител­
ната чуждоезикова подготовка по професията 
и избираемата подготовка. 
(3) Съдържанието на всеки вид задължителна 
професионална подготовка по ал. 2 включва:
1. необходимите професионални компетен­
ции (знания, умения и професионално-личност­
ни качества);